Krugersdorp, oorspronklik Paardekraal genoem en voorheen met 'n eie stadsraad, is 'n stad in die munisipale gebied bekend as Mogale City, op die Wesrand van Gauteng, Suid-Afrika.
Krugersdorp se Stadsaal
Krugersdorp se ligging in Gauteng
Koördinate: 26°6′S 27°46′O﻿ / ﻿26.100°S 27.767°O﻿ / -26.100; 27.767Koördinate: 26°6′S 27°46′O﻿ / ﻿26.100°S 27.767°O﻿ / -26.100; 27.767
247,22 km² (95,5 vk m)
1 724 m (5 656 vt)
569/km² (1 473,7/myl2)
Featherbrooke-landgoed, Januarie 2014
5 Bekende inwoners van Krugersdorp
6 Skole in Krugersdorp
Krugersdorp het sy bestaan te danke aan goud soos baie dorpe in Gauteng. Op 27 April 1887 het die regering van die Transvaalse Republiek besluit om 428 ha van die plaas Paardekraal teen £3 000 aan te koop vir 'n dorp. Die dorp moes dien as 'n administratiewe sentrum vir al die mynboubedrywighede wes van Johannesburg. Die eienaar van die plaas, Marthinus Pretorius, het aangedring dat die nuwe dorp ter ere van Paul Kruger genoem word. Die eerste standplase is op 31 Oktober 1887 verkoop. Twee jaar later het die regering £800 aan die munisipaliteit geskenk om bome langs die strate te plant. Die spoorlyn vanaf Johannesburg het Krugersdorp teen 1891 bereik.
George Pratley, die Suid-Afrikaanse ingenieur van Krugersdorp, het Pratley Putty in die sestigerjare ontwerp.
Gerard Moerdyk het die Hervormde kerk ontwerp. Dis in 1935 ingewy.
Krugersdorp is veral bekend vir sy geskiedkundige rol in die Jameson-inval, die Eerste Vryheidsoorlog, die Paardekraal Monument die nabygeleë myne en die Sterkfonteingrotte wat tot wêrelderfenisgebied verklaar is. Hierdie grotte noordwes van Krugersdorp het internasionale bekendheid verwerf toe die Skotse medikus en paleontoloog dr. Robert Broom hier in 1947 "Mevrou Ples" en ander mensagtige fossiele ontdek het. Die N14 nasionale pad gaan noordwes van Krugersdorp verby.
Die distrik is 1 500 km2 groot. Die myne in die distrik lewer hoëgraadse mangaan, verskeie kleurstowwe, kalk en dolomiet. Die belangrikste landbouprodukte is mielies, tabak, beeste, suiwelprodukte, sagte vrugte en snyblomme. Dr. D.F. Malan het op 8 Oktober 1952 die eerste aanleg geopen wat uraan as 'n neweproduk van goud produseer.
Die Paul Kruger-standbeeld in Beginstraat
Konsentrasiekamp te Krugersdorp tydens die Tweede Vryheidsoorlog
Ou Kromdraai Goudmyn
Robert Broom Museum
Bekende inwoners van KrugersdorpWysig
Christa Steyn, Afrikaanse sangeres is hier gebore.
Clive Derby-Lewis, verregse politikus wat sluipmoord op Chris Hani gepleeg het.
Danie Theron, 'n baasverkenner in die Tweede Vryheidsoorlog.
Daniël Krige, ingenieur en professor.
Frederik Willem de Klerk, voormalige Staatspresident.
Jan Kemp, soldaat en kabinetsminister.
Marthinus Wessel Pretorius, eerste President van die ZAR.
Phil Mostert, Suid-Afrika se sestiende Springbokrugbykaptein is hier gebore.
Skole in KrugersdorpWysig
↑ 1,0 1,1 1,2 1,3 "Hoofplek Krugersdorp". Sensus 2011.
↑ McDonald, Elsa: Krugersdorp 100. In: Suid-Afrikaanse Panorama, volume 32, nommer 8 (Augustus 1987), bl. 33
Wikimedia Commons het meer media in die kategorie Krugersdorp.
Mogale City se webwerf
Google kaart van Krugersdorp
Ontsluit van "https://af.wikipedia.org/w/index.php?title=Krugersdorp&oldid=2044467"